钦定古今图书集成/理学汇编/文学典/第027卷 > 谢沉
## 钦定古今图书集成/理学汇编/文学典/第027卷 > 谢沉

按《晋书》本传，“沉字行思，会稽山阴人也。曾祖斐，吴豫
章太守。父秀，吴翼正都尉。沉少孤，事母至孝，博学多
识，明练经史。郡命为主簿，功曹，察孝廉。太尉郄鉴辟，
并不就。会稽内史何充引为参军，以母老去职。平西
将军庾亮命为功曹，征北将军蔡谟版为参军，皆不
就。闲居养母，不交人事，耕耘之暇，研精坟籍。康帝即”
位，朝议疑七庙迭毁，乃以太学博士征，以质疑滞。以
母忧去职。服阕，除尚书度支郎。何充、庾冰并称沉有
史才。迁著作郎。撰《晋书》三十馀卷，会卒，时年五十二。
沉先著《后汉书》百卷及《毛诗》《汉书外传》，所著述及诗
赋文论，皆行于世，其才学在虞预之右云。